GiliGold/VAD_KnessetCorpus huggingface dataset:
גיל פרואקטור:
 נאמר כאן שאגירה היא לא אמינה, אגירה היא מאוד אמינה, היא משמשת בצורה מאוד אמינה בעולם והשילוב היחיד שנותן לנו את המענה האמיתי,      זה שילוב של אנרגיות מתחדשות, עם אגירת אנרגיה ועם מדיניות ברורה להתייעלות אנרגטית והסטת עומסים בצד הביקוש, באמצעות כלי תעריף וכלים אחרים
גיל פרואקטור:
 זה צריך להיות המיקוד ואני חושב שגם הוועדה הנכבדת הזאת יכולה להתמקד בנושא הזה, כי אלה הכלים המוכחים שאותם אפשר ללמוד מהעולם והם אלה שיתנו לנו את הביטחון האנרגטי
מיקי לוי:
האפשרות שהוועדה הזו יכולה לדון בנושא מסוים, ככה נקבע בחוק, זה על בסיס ביקורת שעשה מבקר המדינה
מיקי לוי:
 אני לא יכול מחר להחליט לבדוק האם מחירי הפלאפל בדוכנים הם סבירים או לא, רק אם מבקר המדינה עשה ביקורת
מיקי לוי:
 לכן, אני ממליץ לך שהשרה להגנת הסביבה, תפנה בבקשה למבקר המדינה ותבקש ממנו לעשות ביקורת על אנרגיות מתחלפות ואז נוכל לדון בזה
גיל פרואקטור:
עכשיו אני רוצה לדון ברשותך אדוני, על הנושא העיקרי של הדיון, שזה ׳אורות רבין׳, יחידות אחד עד ארבע
גיל פרואקטור:
 היחידות האלה הן יחידות רצופות בתקלות
גיל פרואקטור:
 יחידות מאוד ישנות, לא אמינות והכי חשוב, זה המקור זיהום By Far, הגדול ביותר במשק
גיל פרואקטור:
 אם אנחנו ניקח לשם השוואה, את המחז״מים החדשים, 70 ו-80 שאמורים לקום בשנתיים הקרובות, עם כל העיכובים אולי גם יותר מזה, אנחנו לא יודעים
גיל פרואקטור:
 כשהן יקומו ויעבדו, גם כשהן יעבדו בסולר, כדי לתת גיבוי, יחידות ׳אורות רבין׳ יזהמו פי עשר מהיחידות האלה, לכן ׳אורות רבין׳ אחד עד ארבע חייבות להיסגר, לפי היתר הפליטה הן היו צריכות להיסגר ביוני 2022, וכרגע הן עובדות במתכונת חירום
גיל פרואקטור:
      שגם זה דבר שלא נתפס
גיל פרואקטור:
 כשחושבים על זה, באופן רציף מה-01 ביוני 2022 עד עכשיו, למעט מספר ימים בודדים, הן בעצם עבדו ברצף, לפחות אחת מהן והרבה פעמים יותר מזה
גיל פרואקטור:
 אז לגבי הנושא של השימור, אנחנו חושבים שאין היגיון, לא מבחינת ביטחון אנרגטי ובטח לנוכח כל התקלות שהיחידות האלה חוות, להמשיך ״להחיות״, מה שנקרא, עם מכונת הנשמה את החיים שלהן ולשמר אותן
גיל פרואקטור:
 כי כמו שאתה אמרת אדוני וכמו שאמר המבקר, בזמן חירום, הסיכוי שהן ייתנו מענה כשיצטרכו אותן, הוא קטן, אם לא שואף לאפס
גיל פרואקטור:
 לכן צריך לסגור אותן ולגרוט אותן, כי הן מקור הזיהום הגדול ביותר במדינת ישראל ובמקום זה להתמקד, כמו שאמרתי, בפתרונות האחרים והמוכחים, שזה אגירה - - -
מיקי לוי:
אבל עוד אין פתרונות אחרים, אז מה אתה רוצה? שאני אשאיר את מדינת ישראל בלי חשמל? מה אני יכול לעשות? גם כוחה של הוועדה הזו הוא מוגבל
מיקי לוי:
 אני יכול לתת הוראה שמחר אני מחליט לגרוט את ׳אורות רבין׳ ובכך לגזור מחסור בחשמל על אזרחי מדינת ישראל? אני איתך, שלא תבין
מיקי לוי:
 אבל תביאו לי פתרונות
גיל פרואקטור:
יש פתרונות
גיל פרואקטור:
 המחסור בחשמל שחווינו רק בסוף השבוע האחרון, ילך ויגבר
גיל פרואקטור:
 שינויי האקלים הולכים ומתעצמים
גיל פרואקטור:
 ספציפית, השנה הזאת, עם ׳אל ניניו׳ ועם התחממות שיא באוקיינוסים, כל הארגון המטאורולוגי העולמי בא ואמר שזו ככל הנראה תהיה השנה הכי חמה אי פעם
גיל פרואקטור:
 אבל השנה הבאה או השנה שאחריה, תהיה עוד יותר חמה
גיל פרואקטור:
 כי משבר האקלים לא מחכה לאף אחד
גיל פרואקטור:
 לכן אנחנו חייבים להתמקד במעבר לאנרגיות מתחדשות, יחד עם אגירה, כי את השמש אי אפשר לכבות
מיקי לוי:
 אם אתה רוצה שאנחנו נדון בזה, אני מציע שהשרה שלך תפנה למשרד מבקר המדינה, תבקש ממנו לעשות דו״ח מקיף ותחשוב על מקורות מימון וכולי
מיקי לוי:
 הרי זה לא מהיום למחר
מיקי לוי:
 ואני איתך
מיקי לוי:
 הרי מדינת ישראל מפגרת בעניין הזה מול ההתחייבויות העולמיות שלה, אני לא זוכר את השמות של הארגונים, אבל ברור לחלוטין שצריך לעשות מעשה
מיקי לוי:
 אז בבקשה ליזום
גיל פרואקטור:
נעשה זאת
מיקי לוי:
מנכ״ל חברת החשמל, בבקשה אדוני
מאיר פעיל:
קודם כל, בוקר טוב ותודה רבה
מאיר פעיל:
 ברשותך, יושב ראש דירקטוריון חברת החשמל רוצה לומר מספר משפטים ואני אמשיך אחר כך
שלמה ארביב:
בוקר טוב
שלמה ארביב:
 שמי שלמה ארביב
שלמה ארביב:
 מה שרציתי להגיד זה שצריך לזכור שחברת חשמל היא הזרוע הביצועית בסופו של דבר והיא עושה כל מה שאומרים לה
שלמה ארביב:
 להערכתנו, אנחנו יושבים על תשתית של רשת, כמו שצוין בדו״ח המבקר, מאוד מאוד רעועה, שצריכה המון המון השקעות כדי שנוכל להביא אותה לרמה שתאפשר לנו אנרגיות מתחדשות
שלמה ארביב:
 זה לב הבעיה להכרתי
שלמה ארביב:
 כי אני חושב שהתכנון והניהול של רשות החשמל ושל ׳נגה׳, קורה באופן נכון
שלמה ארביב:
      הם יושבים על נתונים, יש להם את העובדות והם מתכננים נכון
שלמה ארביב:
 וצריך גם לבקר אותם, זה בסדר, אני בעד זה
שלמה ארביב:
 אבל יש את המגבלות
שלמה ארביב:
 ואני חושב שהמגבלה העיקרית היא הפיגור שיש לנו ברשת
שלמה ארביב:
 כי היום, טכנולוגיות החשמל הולכות ומתפתחות והייצור תופסת מעמד פחות גבוה
שלמה ארביב:
 אם ישקיעו ברשת והתכנון הוא לעשות את זה, אני רק נותן פה נתון, מתכננים בעשור הקרוב לעשות פי חמש מהעשור הקודם, אם זה יקרה, אזרחי ישראל יוכלו לישון בשלווה, אני מקווה
שלמה ארביב:
 תודה רבה
מיקי לוי:
אתה פספסת את הפתיח שלי
מיקי לוי:
 הוועדה הזו היא הוועדה היחידה שמוקמת תחת חוק ומתפקידה לבקר את פעולות הממשלה
מיקי לוי:
 והכנסת, בוודאי ובוודאי
מיקי לוי:
 ככזו שמוקמת תחת חוק, כבר נקבע דיון לינואר, כדי שאתם תבואו ותגידו מה התוכניות שלכם לעתיד
מיקי לוי:
 אני מתנצל שאני לא זוכר את השמות, אבל שמענו מיושב ראש רשות החשמל שיש תכנון
מיקי לוי:
 אז תבואו בינואר, תגידו לנו מה יצא לפועל, בפני מה מדינת ישראל עומדת, איזה כשלים עתידיים, איזה הצלחות עתידיות ומה הכנסת, הפרלמנט הישראלי, הרשות המחוקקת, שאמונה לפקח על הרשות המבצעת, מה היא אמורה לעשות?      האם איום בוועדת כספים, שלא להעביר את התקציב? וזה לא שייך לאופוזיציה קואליציה
מיקי לוי:
 כי לא יהיה בשנת 2026 חשמל לאזרחי מדינת ישראל, או שיהיו תקלות כאלה לפי דו״ח מבקר המדינה, בין השנים 2026 ל-2028 צפוי חוסר בחשמל
מיקי לוי:
 ההולכה, הייצור וכל הגורמים המתכללים ביחד, לא יעמדו בביקושים
מיקי לוי:
 חובתה של הכנסת, בלי אופוזיציה וקואליציה, לבוא לוועדת הכספים, להגיע לפרלמנט ולהגיד: ״אנחנו לא מצביעים על חוק הסדרים ולא על תקציב, אם לא תהיה התייחסות תקציבית לנושא הזה
מיקי לוי:
״ ואין פה אופוזיציה וקואליציה בכלל, יש פה את אזרחי מדינת ישראל, הם שלחו אותנו לפה
מיקי לוי:
 ושוב, אלוהים עזר לנו למצוא גז, אז לא יכול להיות שלא יהיה כאן ייצור עם גז
מיקי לוי:
 עכשיו אתם מבסוטים? מר שפיגלר, בבקשה
מאיר פעיל:
תודה רבה
מאיר פעיל:
 אני רוצה להתייחס לכמה מן הדברים שנאמרו כאן, לאו דווקא לפי סדר הדברים
מאיר פעיל:
 אתם ציינתם, במשרד מבקר המדינה, שאם לא יסיימו את ההסבה של תחנות הכוח, שנמצאות, ארבע ב- ׳רוטנברג׳ ושתיים ב- ׳אורות רבין׳, בגז, אז עלולים להיכנס למצב של חסר באנרגיה לצריכה
מאיר פעיל:
 אני רוצה לציין שגם אם בצורה תיאורטית, לא תהיה בכלל הסבה, בוודאי ובוודאי אם תהיה הסבה, אז התחנות האלה עובדות
מאיר פעיל:
 גם הארבע ב- ׳רוטנברג׳ וגם השתיים ב- ׳אורות רבין׳, הן מתפקדות
מאיר פעיל:
      זאת אומרת שההסבה לא רלוונטית לייצור החשמל
מאיר פעיל:
 היא רלוונטית לנושא של זיהום אוויר, היא רלוונטית כמובן לנושא של הסבת התחנות לגז, כשרגע הן יכולות לעבוד רק בפחם
מאיר פעיל:
 גם התחנות שתהינה בעתיד, אם זו תחנה 5 ו-6, ב- ׳אורות רבין׳, הן עברו את הפחתת הזיהום באמצעות סולקנים שהותקנו בהן, וברגע שאנחנו נעביר אותן את תהליך ההסבה, הן תוכלנה לייצר גם באמצעות פחם, גם באמצעות סולר וגם באמצעות גז
מאיר פעיל:
 זאת אומרת, אותו גרף מקלות שהצגת, עם החום ועם הירוק, הוא רלוונטי לעניין ההסבה ולא רלוונטי לעניין ייצור הפחם
מאיר פעיל:
      כי גם אם לא תהיה הסבה, הם יצליחו לייצר חשמל בדיוק כפי שהם מייצרים כעת
מאיר פעיל:
 להפך, כפי שנאמר כאן, יכול להיות שאחרי ההסבה, הנצילות תהיה אפילו פחותה
מאיר פעיל:
 זה דבר אחד
מאיר פעיל:
 לעניין חסר באנרגיה לצריכה שתהיה במדינת ישראל בשנת 2026, הנושא הזה נמצא על שולחן שר האנרגיה
מאיר פעיל:
 לראייה, התקבלו החלטות בנושא הזה בישיבת הממשלה, למיטב זכרוני ביום ראשון שעבר
מאיר פעיל:
 האחת היא לאפשר הקמה של שתי תחנות כוח חדשות לייצור חשמל במשק הפרטי
מאיר פעיל:
      השנייה היא הסוגייה של רידינג
מאיר פעיל:
 מה יש שם? האם ייצרו שם חשמל? אם כן, באיזו צורה? מכיוון שלפי האומדנים שקבעה חברת ׳נגה׳, זה לא שבשנת 2026, יום יום, יהיה מצב של חוסר בחשמל ביחס לצריכה
מאיר פעיל:
 אלא יהיו פיקים, יהיו נקודות זמן במהלך השנה, שלפי הצפי שלהם יהיה חוסר בחשמל
מאיר פעיל:
 אנחנו חושבים שזה חמור, אסור שזה יהיה וצריך לעשות את הכול כדי למנוע את זה
מאיר פעיל:
 אבל בכל מקרה שלא יהיה, זו סוגייה שנמצאת כרגע על הפרק, היא נידונה במשרד האנרגיה, מי שמוביל את הדיונים כרגע זה מנכ״ל משרד האנרגיה, תחת קורת הגג של השר, שייקבע את המדיניות ואת ההחלטה שתתקבל בנושא הזה
מאיר פעיל:
 וככל שזה יגיע לחברת החשמל, אנחנו נעשה את כל מה שנוכל כדי למנוע את המצב שאף אחד לא חפץ בו
מאיר פעיל:
      לגבי ההסבות של התחנות שעדיין נותרו לייצר באמצעות פחם, אותן שש תחנות, מבלי להתייחס לארבע שהן לשימור
מאיר פעיל:
 אז דירקטוריון חברת החשמל, ב-2022, קיבל החלטה אצילית ואמציה, להורות לעובדי חברת החשמל לסיים את ההסבה עוד בטרם קיבלנו את אישור רשות החשמל, כפי שציין פה אמיר שביט קודם בדבריו
מאיר פעיל:
 זה לא דבר של מה בכך ולא כל כך מצוי במחוזותינו, שאנחנו הקדמנו את המאוחר,      הדירקטוריון לקח על עצמו את האחריות, קיבל את ההחלטה וההחלטה הזאת מבוצעת הלכה למעשה
מאיר פעיל:
 למעט החלטה נוספת שהתקבלה לפני כשבועיים, שהנחתה את חברת החשמל, כרגע, לאחר ההסבה של שתי התחנות הראשונות, לעצור את ההסבה, בגלל בעיה של תזרים מזומנים
מאיר פעיל:
 וכמובן על ההמתנה עד לקבלת האישור של רשות החשמל
מאיר פעיל:
 אז גם את זה צריך לבוא ולומר, כי זה דבר חשוב
מאיר פעיל:
 ואני מקווה מאוד שאחרים יחקו אותו
מאיר פעיל:
      לגבי הנושא של ההשקעות
מאיר פעיל:
 בתוכנית העבודה לשנת 2023, היה סכום מסוים שעמד על הפרק, ושוב, דירקטוריון חברת החשמל, מפאת הצרכים של המשך פיתוח הרשת וקידום האפשרות לוודא שתהיינה כמה שפחות תקלות ושהחשמל יעבור בצורה כמה שיותר איכותית ויציבה, כי יש תקלות, שלא תהינה אי הבנות, הרשת לא טובה ולא מתוחזקת
מאיר פעיל:
 אני טוען שהדבר הזה נמצא על הפרק כבר עשרות שנים
מאיר פעיל:
 לא נותנים מענה לרשת, שהיא ותיקה מאוד, ישנה מאוד ומתוקף שני הדברים האלה, גם מועדה לפורענות של תקלות, של ניתוקים, של אי יציבות וגם כמובן, חוסר היכולת לקבל אליה את כל האנרגיות החדשות שמיוצרות, מבחינת מגבלת הקיבולת של קווי ההולכה
מאיר פעיל:
      על זה בכלל אין עוררין ומי שאומר משהו אחר, פשוט חי בפלנטה אחרת
מאיר פעיל:
 אז בשנת 2023, במסגרת דיוני התקציב של חברת החשמל, הועברו, מעבר למה שהיה בבסיס הדיונים המוקדמים, עוד מיליארד שקלים לטובת כמה שיותר השקעות ברשת וביכולת לשדרג את אספקת החשמל באמצעותה
מאיר פעיל:
 וכן, אין מה לעשות, בחברת החשמל יש בעיה של תזרים מזומנים, זה נמצא על שולחן הדיונים במשרד האנרגיה וברשות החשמל
מאיר פעיל:
 כמובן שאנחנו מקווים ומצפים שתתקבלנה ההחלטות הרלוונטיות, שיאפשרו לחברת החשמל לבצע את המוטל עליה, כחובה, לא כזכות, כלפי הציבור במדינת ישראל
מאיר פעיל:
      בנוגע לסוגיה נוספת שנאמרה כאן, על בירוקרטיה ורגולציה, זה פשוט טירוף מערכות אחד שלם
מאיר פעיל:
 רק כדי להמחיש לכם, כדי לבצע פרויקטים, אני לוקח את הרף הקיצוני של המצב שאיתו אנחנו מתמודדים
מאיר פעיל:
 אנחנו זקוקים לתאם ולקבל אישורים מ-46 גורמים שונים במשק
מאיר פעיל:
 זה פשוט טירוף מערכות
מאיר פעיל:
 אני אומר את זה מהיום הראשון
מאיר פעיל:
 זה פוגע בצורה אנושה ובלתי הפיכה במשק, בהתפתחות שלו וביכולת לקדם את הפרויקטים שמדינת ישראל חושבת שעומדים בראש סולם העדיפויות
מאיר פעיל:
 גם בחוק ההסדרים לשנת 2023-2024, העלנו את הסוגיות האלה, ניסינו לעשות ככל יכולתנו כדי להפחית, אגב, מבחינתי, לבער בירוקרטיה שלא לצורך
מאיר פעיל:
      עשינו כל מה שלאל ידינו ולא הצלחנו בהכול, לצערי הרב
מאיר פעיל:
 אנחנו נמשיך לפעול בכיוון הזה, יש לא מעט סוגיות על הפרק, אני לא אפרט אותן כעט אלא אם כן אני אתבקש, אבל הדבר הזה צריך לקבל ביטוי, כי כל פעולה שאנחנו נדרשים, מתבקשים ואפילו רוצים לעשות, היא עוברת למסלול של ״ויה דל רוזה״, של בירוקרטיה כמעט אינסופית ורגולציה, שלפעמים חונקת כל חלקה טובה
מיקי לוי:
סליחה בבקשה, הרגולציה היא מטעמה של משרד האנרגיה? כמה אפשר לצמצם? אני מסכים איתך שזה טירוף
מיקי לוי:
 האם אפשר לצמצם רגולציה? האם יש צורך בחקיקה? הוועדה הזו, לצערי, איננה יכולה לחוקק
מיקי לוי:
 אבל יש כאן שלושה או ארבעה ח״כים, שהנושא הזה קרוב לליבם, אז יכול מאוד להיות שניתן להיעזר בהם ולבצע חקיקה
מיקי לוי:
 זה מזכיר לי בדיוק את נושא אישורי הבנייה, במשפט אחד, במה הכנסת יכולה להועיל לך? במה חברי הכנסת שיושבים פה יכולים להועיל? הלוואי והוועדה הייתה יכולה לחוקק, זה אחד הדברים שהיא לא יכולה לעשות
מאיר פעיל:
כבוד היושב ראש, קודם כל, הכנסת יכולה לעשות הכול
מאיר פעיל:
 היא קובעת לטובת תושבי מדינת ישראל, עם כל הכבוד לחברת החשמל, היא לא היחידה היום בייצור חשמל
מאיר פעיל:
 היא אמנם יחידה בנושא של תשתיות, הולכה וחלוקה, אבל היא לא היחידה שמייצרת חשמל במדינת ישראל
מאיר פעיל:
 יש - - - , והשנה, בסוף השנה, אנחנו כנראה נרד לסדר גודל של 33% מייצור החשמל במדינת ישראל, בואו נשים את הדברים על השולחן
מאיר פעיל:
 ואני אתן לך שתי דוגמאות
אליהו ברוכי:
אתם תרדו לשליש?
מאיר פעיל:
נכון
מאיר פעיל:
 אנחנו נגיע לשליש מייצור החשמל במדינת ישראל
מאיר פעיל:
 כלומר, הסיפור של מונופול הוא משהו ששייך לעבר ולא לעתיד
אליהו ברוכי:
אבל בהולכה אתם מונופול
מאיר פעיל:
אנחנו האחראים, הנושאים באחריות
מאיר פעיל:
 ככה אני רוצה להגדיר את זה
מאיר פעיל:
 בסדר? כי מונופול לא עושה לי טוב
מאיר פעיל:
 שאלת ואני רוצה לתת לך שתי דוגמאות
מאיר פעיל:
 אנחנו התחחנו וביקשנו בחוק ההסדרים, להכניס למשל סעיף שאומר, אגב זה דו סטרי, שאם אנחנו פונים לגורמים שאנחנו צריכים לקבל את האישורים מהם, אנחנו צריכים לתאם איתם ואם תוך 21 ימי עבודה, אז יש הסכמה שבשתיקה
מאיר פעיל:
 אנחנו נמצאים במצב שלפעמים גוררים אותנו במשך שנים, וזה לא משנה מאיזו סיבה, כי את הציבור זה לא צריך לעניין, עד שאנחנו מקבלים את האישורים הנדרשים כדי לעלות לקרקע
מאיר פעיל:
      אנחנו יכולים לבצע את העבודות מיד, אבל אנחנו פשוט עוברים מסכת של ייסורים עד שאנחנו מקבלים את האישורים
מאיר פעיל:
 ואתם יודעים מה יותר גרוע? שמאשימים אותנו
מאיר פעיל:
 כי הציבור לא יודע מה אנחנו צריכים לעבור מרגע הבקשה ועד לרגע האישור
מאיר פעיל:
 אגב בצדק, הוא לא צריך גם לדעת
מאיר פעיל:
 הוא יודע שהוא פנה לחברת החשמל כדי לבצע פעולה מסוימת, ועכשיו הוא נמצא במצב של תרדמת, עד שאנחנו יכולים לעלות על הקרקע ולבצע את המוטל עלינו
מאיר פעיל:
 ומי האשם? חברת החשמל
מאיר פעיל:
 למה? כי הציבור לא יודע וגם לא צריך לדעת מה הוא המסלול שעובר מרגע הגשת הבקשה ועד לרגע הסיום והאפשרות לעלות על הקרקע
מאיר פעיל:
 לפעמים זה משהו שאם אתם הייתם נחשפים אליו, הייתם חושבים שזה מדע בדיוני
מאיר פעיל:
 עד כדי כך
אמיר שביט:
אולי גם ניתן את הדוגמה של קווי ההולכה בנגב
מאיר פעיל:
ברשותך, רק רגע
מאיר פעיל:
 דוגמה נוספת היא הסיפור שעלה פה בצורה חלקית
מאיר פעיל:
 החובה משנת 1981, בתקנות שהועברו על בסיס חוק התכנון והבנייה
מאיר פעיל:
 גם אם אין מניעה, אנחנו לא יכולים לחבר חשמל למתקנים או למבנים שאין להם טופס ארבע וטופס אכלוס
מאיר פעיל:
 סליחה, ממתי חברת החשמל הפכה להיות הגורם שאוכף את חוק התכנון והבנייה? למה? מה זאת אומרת? אם יש בניין או מתקן שעמד בכל הדרישות של חברת החשמל ושל שאר הגורמים הרלוונטיים, אני לא יכול לחבר אותו? אני רוצה לחבר אותו ושהגורמים הרלוונטיים יבצעו את האכיפה
מאיר פעיל:
      מה שקורה עכשיו זה שהולכים ומאשימים בזה את חברת החשמל, למה? הדבר הזה הוא בלתי נסבל ובלתי נסלח
מאיר פעיל:
 ואם אתם חושבים שהוא פוגע רק בסקטור מסוים אז כדאי שתבדקו אותו, כי הוא פוגע בהרבה סקטורים, גם בכאלה שחושבים שהוא לא פוגע בהם
מאיר פעיל:
 ולמשל, מה שאמר כאן אמיר שביט, אגב, זה נושא שביקשנו להעלות אותו ואני לא ארפה מזה, כי זה לא נכון, לא מוצדק, לא ראוי ולא מתוקן
אליהו ברוכי:
מאיר, תשמע, תביא לנו איש קשר, אנחנו מוכנים לקחת את הפרויקט הזה ולהרים אותו עכשיו
מאיר פעיל:
100%, אני אביא לכם
מאיר פעיל:
 יש לנו כאן את היועץ המשפטי של חברת החשמל, קוראים לו עורך דין גרשון ברקוביץ׳, אנחנו לא נרפה מזה
מאיר פעיל:
 כי אנחנו חוטפים שלא בצדק, אני גם חושב שזה לא נכון
מאיר פעיל:
 אגב, שלא תהיינה אי הבנות, אם מישהו חושב שמקומות שאין להם טופס ארבע וטופס אכלוס, אין להם גם חשמל, אז הוא פשוט אכל פטריות הזיה
מאיר פעיל:
 אין דבר כזה, כולם מחוברים, רק בצורה פירטית, שמסכנת אותם ופוגעת בצורה אנושה ברשת החשמל
אמיר שביט:
מסכנת גם את כל השכנים מסביב, לא רק את האדם הספציפי באותו בית
מאיר פעיל:
דבר אחרון חביב
מאיר פעיל:
 אני מדבר על קווי ההולכה בנגב, שאותם אנחנו לא מסוגלים להשלים
מאיר פעיל:
 מדוע? כי בפזורה הבדואית מתיישבים היכן שרק רוצים ואנחנו על פי חוק, לא יכולים למתוח קווי הולכה אם יש התיישבות מתחת לתוואי הזה
מיקי לוי:
יש את השר לביטחון לאומי, שאמור לפתור את זה
מאיר פעיל:
אני ברשותך, כבוד היושב ראש, רוצה לדבר על הפן המקצועי
מאיר פעיל:
 אגב, המשרד להגנת הסביבה, יש שם קו הולכה מאוד משמעותי לאנרגיות נקיות לאזור המרכז, של 100 קילומטר
מאיר פעיל:
 אנחנו נמצאים עכשיו במצב של בערך 96 מטרים שכבר השלמנו, גם זה במאמצים רבים וב- 1,001 מניפולציות שהפעלנו כדי לפנות את המתחם ולתת לתושבים לחזור אליו לאחר מכן
מאיר פעיל:
 דיברת על המדינה, שצריכה לעשות את הכול כדי שהדברים האלה לא יהיו מנת חלקנו, אבל נותרו שלושה וחצי קילומטרים שאנחנו פשוט לא מסוגלים להשלים אותם, למה? כי יש התיישבות מתחת לקווים האלה, כמובן לא חוקית
מיקי לוי:
הייתי רוצה שתיקח עוד חצי דקה בבקשה ותדבר איתי על מדיניות הניתוקים
מאיר פעיל:
רק רגע, ברשותך, אני רוצה לומר עוד דבר אחד לפני כן
מאיר פעיל:
 לגבי השימור של תחנות אחד עד ארבע
מאיר פעיל:
 מדובר בהחלטת ממשלה שקבעה שלשעת חירום ובמצוקת גז, יש לדאוג לכל שהתחנות האלה תמיד תהיינה בנמצא
מטי צרפתי הרכבי:
ללא סולקנים?
מאיר פעיל:
נכון לרגע זה ללא סולקנים
מאיר פעיל:
 מדוע? כי היה פרויקט של סולקנים - - -
מטי צרפתי הרכבי:
שחברת החשמל לא עמדה בלוחות הזמנים שלו
מאיר פעיל:
אני אחדש לך
מאיר פעיל:
 עם הסולקנים עמדנו בלוחות הזמנים, את כנראה מדברת על משהו אחר
מטי צרפתי הרכבי:
גם באשקלון? קיבלתם שם אורכות חוזרות
מאיר פעיל:
אוקיי, יכול להיות שאת צודקת
מאיר פעיל:
 אני לא הייתי אז אבל אני אקדים את המאוחר
מאיר פעיל:
 אם מישהו חושב שחברת החשמל זה משהו שהוא מושלם, אז לא
מאיר פעיל:
 אני גם מרשה לעצמי לומר שאין דבר כזה
מאיר פעיל:
 אז גם לנו יש דברים שאנחנו צריכים לשפר ונעשה את הכול כדי שאלה יהיו פני הדברים בעתיד, וגם אז, תהיינה מעידות ותקלות
מאיר פעיל:
 גם לעניין העמידה בלוחות הזמנים, זה לא תלוי רק בנו
מטי צרפתי הרכבי:
רק לשאול, בנוגע ליחידות אחד עד ארבע?
מאיר פעיל:
אין שם סולקנים
מטי צרפתי הרכבי:
אני יודעת שאין שום סולקנים
מטי צרפתי הרכבי:
 אבל רק לשאול האם זה נכון שיש שם יחידה אחת שפועלת באופן רציף?
מאיר פעיל:
מה זאת אומרת יחידה אחת?
מטי צרפתי הרכבי:
יחידה שפועלת ומייצרת חשמל כל הזמן
מטי צרפתי הרכבי:
 אני לא מדברת על שימור, אלא על הפעלה רוטינית של יחידה אחת
מאיר פעיל:
ההפעלות מתבצעות בהתאם להנחיות ולהוראות של חברת ׳נגה׳
מאיר פעיל:
 מה שהיא אומרת לנו לבצע אנחנו מבצעים
מאיר פעיל:
 אני לא יודע בכל רגע נתון איזו תחנה פועלת באופן רציף
מטי צרפתי הרכבי:
אולי מישהו אחר מחברת החשמל יכול לומר, האם יחידה אחת פועלת ללא סולקנים באופן רציף?
יוסי רופא:
יוסי רופא, סמנכ״ל ייצור ואנרגיה בחברת החשמל אני אענה
יוסי רופא:
 בהמשך למה שנאמר כאן
יוסי רופא:
 הדרישה להפעלה של יחידות אחד עד ארבע, היא באה מחברת ׳נגה׳
יוסי רופא:
 ברגע שהם רוצים להפעיל אותן, כפי שהזכירו פה, זה קורה בנוהל חירום
יוסי רופא:
 יש הודעה מסודרת מחברת ׳נגה׳ שבה היא דורשת מאיתנו להפעיל את היחידות האלה ואנחנו מפעילים אותן
מטי צרפתי הרכבי:
אבל לא ענית על השאלה שלי
מטי צרפתי הרכבי:
 אני לא באה בטענות לחברת החשמל
מאיר פעיל:
מה זאת אומרת לא ענינו על השאלה שלך? אני אענה לך
מאיר פעיל:
 אם חברת ׳נגה׳ תגיד לנו להפעיל את יחידה מספר אחד באופן רצוף, אנחנו נעשה את זה, גם בלי סולקנים
מטי צרפתי הרכבי:
אז אני שואלת האם המדיניות נכון להיום, היא שיחידה מספר אחד ב- ׳אורות רבין׳ פועלת באופן רציף ללא סולקנים?
מאיר פעיל:
אין דבר כזה כמדיניות
אמיר שביט:
אני אענה
אמיר שביט:
 המדיניות שלנו היא להפעיל את יחידות אחד עד ארבע כמה שפחות
אמיר שביט:
 יש לנו משבר ב- ׳רוטנברג׳, שקרה בתחילת השנה
אמיר שביט:
 מדובר במשבר קשה וחברת החשמל פועלת כל הזמן כדי להפעיל מחדש ומהר את המזח ב- ׳רוטנברג׳, אבל אנחנו הקטנו במצורה משמעותית את הפעלת היחידות ב- ׳רוטנברג׳ בעקבות המשבר, בגלל הזמן שייקח והקושי בלהכניס לשם פחם
אמיר שביט:
 כתוצאה מהדבר הזה, יחידות אחד עד ארבע עובדות יותר
אמיר שביט:
 היינו רוצים שזה לא יקרה, אבל המטרה העיקרית היא עדיין אספקת החשמל
אמיר שביט:
 אחרי זה יש לנו כל סוגיות איכות הסביבה וכל הנקודות האלה, שהן מאוד מאוד חשובות, אבל המטרה הראשונה היא אספקת החשמל
אמיר שביט:
 לכן, זה המצב שנוצר
אמיר שביט:
 הלוואי והיינו יכולים לסגור אותן - - -
מטי צרפתי הרכבי:
אז התשובה היא כן
קריאה:
לא באופן רציף
קריאה:
יוסי, יחידה אחת פועלת באופן רציף?
יוסי רופא:
אחת מתוך הארבע
מיקי לוי:
בסדר, יש כרגע תקלה
מיקי לוי:
 אחרת לא יהיה חשמל
מיקי לוי:
 זה או איכות סביבה או חשמל
מטי צרפתי הרכבי:
זה היה גם לפני התקלה
מיקי לוי:
חברים, יש לי בקושי 15 דקות
מאיר פעיל:
שני דברים
מאיר פעיל:
 גבי יום שישי
מאיר פעיל:
 קודם כל, שיהיה ברור לכולם, לגבי הנושא של משק החשמל, הייתה על הפרק אפשרות לספק חשמל לכל התושבים ולא להגיע לניתוק חשמל יזום, שבעצם בוצע ביום שישי
מאיר פעיל:
 עם זאת, אני רוצה לציין, מבחינתי בצורה של אצילות נפש, את סמי תורג׳מן, שאכן ציין שזו הייתה מעידה של חברת ׳נגה׳, שלא צפתה את מה שעתיד להיות ביום שישי ולכן היא לא הנחתה את חברת החשמל להפעיל עוד שתי תחנות כוח, אחת ב- ׳רוטנברג׳ ואחת ב- ׳אורות רבין׳, שאם הן היו מתפקדות, כנראה שהיינו עוברים את יום שישי מבלי שסוגיית החשמל בכלל הייתה
מאיר פעיל:
 עומדת על הפרק
מאיר פעיל:
 אז קודם כל יש לציין את זה לטובה
מאיר פעיל:
 לגבי הנושא של הניתוקים, אם תיתן לי לדבר על זה אז זה יהפוך לדיון כאן אבל אין לי בעיה
מיקי לוי:
אם אפשר בשניים וחצי משפטים, דיווח מנהלים
מאיר פעיל:
מה שקורה זה שיש מסמך עתיק יומין, שאומר שבעתות של ניהול ביקוש, במילים פחות מכובסות זאת אומרת, ניתוקים יזומים של חשמל באזורים שונים בארץ, אז יש מסמך שאומר את מי לא מנתקים
מאיר פעיל:
 המסמך הזה קיים מקדמת דנא והוא עבר איזו שהיא רביזיה לפני כשנתיים
מאיר פעיל:
 חברת ׳נגה׳ לקחה על עצמה בעצם, את הטיפול במערך החשמל במדינת ישראל לפני כשנה ומחיצה, מתוקף הרפורמה שעברה בשנת 2018
מאיר פעיל:
 המסמך הזה אומר בצורה מפורטת ממי לא מנתקים חשמל
מאיר פעיל:
 אלא מה, הוא לא התייחס, אנחנו בני אדם, לסוגייה כמו המצב שהיה, ביום שישי או בימי חג, מה עושים אז בנוגע לניתוק או לחיבור חשמל
מאיר פעיל:
 וכן, אני אומר את זה בצורה שאינה משתמעת לשתי פנים,      ראשית, הכתבה והמידע שפורסם בה, לא רק שהוא שגוי הוא גם מסית, מקניט ולא תואם את העובדות שהיו בשטח
מאיר פעיל:
 הנה אני אומר את זה בצורה מפורשת
מאיר פעיל:
 ואת יודעת למה? כי במקרה הצלחנו לאתר הקלטה של מה שאני אמרתי באותו כנס
מאיר פעיל:
 מזל
מאיר פעיל:
 בנוסף, כן, אני אומר את זה, אם יש מצב של ישובים דתיים, שה לא נמצא במסמך בכלל, שהם ממלא היו מנותקים, לא שעה אגב אלא שעות, ואם הם לא מקבלים חשמל רגע לפני כניסת השבת אז הם מנותקים ל-25 שעות נוספות, אז כן, אני לקחתי את האחריות וקיבלתי את ההחלטה ואני גאה בה
מאיר פעיל:
      כי יש גבול לכל דבר
מאיר פעיל:
 גם להם יש ילדים, גם להם יש תינוקות, גם אצלם יש נכים וגם הם רוצים חשמל
מאיר פעיל:
 כי החילונים, ואני אחד מהם, גם אצלי הייתה הפסקת חשמל של שעתיים, אני יכול להפעיל אחר כך את החשמל
מאיר פעיל:
 וידענו שלקראת השעה 21:00 כבר לא יהיה מחסור בחשמל
מאיר פעיל:
 אז אם חילוני, שהיה בנתק מחשמל מקבל אותו בשעה 21:00 ועובר את כל השבת בצורה נאותה
מאיר פעיל:
 ודתי שלא מחזירים אליו את החשמל לפני כניסת השבת, מחזירים, כי הם גם היו מנותקים, אז הוא בעצם הופך להיות חסר אונים לכל השבת, אז ההחלטה שהתקבלה היא ההחלטה ראויה ביותר
מיקי לוי:
אני רק רוצה להבין את הצד הטכני
מיקי לוי:
 כשאתה מחבר - - -
מטי צרפתי הרכבי:
זה שאתה צועק לא עושה אותך צודק
מטי צרפתי הרכבי:
 אפשר לדבר גם ביותר נועם
מיקי לוי:
אני גם לא הייתי רוצה שאדם דתי יחלל את השבת
מיקי לוי:
 אני בא מבית דתי ולא הייתי רוצה שהם יחללו שבת
מיקי לוי:
 אני רק שואל שאלה, האם בחיבור שאחרי כניסת שבת, אוטומטי, בלי מגע יד אדם, אין אפשרות כזו טכנית?
מאיר פעיל:
זה היה ממש סמוך לכניסת השבת
מאיר פעיל:
 אף אחד לא צפה שזה יהיה
מאיר פעיל:
 למיטב ידעתי, יש לי מזגן בבית וזה אחד מהדברים החשובים שהיו על הפרק כי זה היה יום חם, הוא לא מתחבר בצורה אוטומטית? הוא מתנתק ולא מתחבר
מאיר פעיל:
 אגב, בהגינות, גם זה צוין באותה כתבת ואמרתי את זה
מאיר פעיל:
 פנו גם מאזור הדרום, שהיה שם חום אימים והיו שם מתחמים עם בעלי חיים, זו הייתה סכנת חיים
מאיר פעיל:
 אז באותה נשימה נתתי הוראה לחבר גם שם את החשמל
מאיר פעיל:
 כנגד זה שמנתקים במקום אחר
מאיר פעיל:
 אגב, גם הוראת הניתוקים שהוצאתי, הייתה לנתק לשעה וככל שיש מגבלות במערכת, גג לשעתיים
מיקי לוי:
ולה הוצאת הוראה לנתק שכונה כזו ולא אחרת? סתם, אני דווקא רוצה שתנתק את השכונה שאתה גר בה
מאיר פעיל:
אנחנו ניסינו לעבור ממקום למקום כדי לייצר מצב שזה רוחבי ולא נקודתי
מאיר פעיל:
 אבל אם לצורך העניין החשמל כבר חזר, אז יש כאלה שלא נותקו ולא מנתקים אותם
מיקי לוי:
 תראו, אין לי הרבה זמן, זה צריך היה להיות הרבה יותר ארוך ואני לא משאיר את הדו״ח הזה על השולחן, אני אקיים דיון נוסף
מיקי לוי:
 בבקשה, דקה לכל אחד
לירן אביטן:
תודה אדוני היו״ר
לירן אביטן:
 לירן אביטן מאיגוד לשכות המסחר
לירן אביטן:
 תודה גם למשרד המבקר על דו״ח מעמיק ומצוין
לירן אביטן:
 מה שהיה חסר לי, גם פה, בהתייחסות בדיון, זה העלויות של החשמל, שמתגלגלות אל כולנו, כולל אל המגזר העסקי, ויוקר המחייה שנגזר מכך, כי כולנו בסופו של דבר מתעסקים בחשמל
לירן אביטן:
     אני אחלק את דבריי לשניים
לירן אביטן:
 לגבי ההסבה בצורה מהירה ומאיר אל תקפוץ עליי
לירן אביטן:
 מה שחסר לנו בדו"ח המבקר ולדעתנו גם אין מזה מנוס, זה המלצות לסנקציות על חברת החשמל
לירן אביטן:
 אנחנו אומרים את זה בצער
לירן אביטן:
 אנחנו רואים שפעם אחר פעם נושא המחז"מים מתעכב
לירן אביטן:
 צוין פה שהראשון ייכנס לפעולה בחודש הקרוב, בוא נקווה שלא יהיו עיכובים כמו בפעם הקודמת
לירן אביטן:
 אנחנו רואים שכל עיכוב כזה גורם לשימוש בפחם במקום בגז, ובשנה שעברה המחירים עלו וכולנו נשאנו בנטל הזה
לירן אביטן:
     לגבי הנושא של יחידות השימור אחד עד ארבע
לירן אביטן:
 אני באמת אידיוט קטן לעומת הסובבים פה ואני לא מבין
לירן אביטן:
 אם הרשות אומרת שהפעולה הזאת של השימור והפרויקט המוצע הוא לא רווחי, ואם חח״י טוענת, שבמקרה חירום, לא משנה כרגע מה הוא, יידרשו מספר ימים, בין ארבעה ימים לשבוע, להפעלה של יחידות הגז, אז למה בעצם לעשות את זה? למה אנחנו צריכים לבזבז בכל שנה 124 מיליון שקלים על פרויקט שאנחנו יודעים מראש, ששני גורמי המקצוע, גם הרשות וגם חח״י אומרים, שהוא גם יקר ומילא זה, אבל מתי שנצטרך אותו באמת, יכול להיות שהוא גם לא יעבוד ולא יהיה יעיל
לירן אביטן:
     נקודה שלישית, זה לגבי המשרד להגנת הסביבה, שדוחף בכל מאודו לאנרגיה מתחדשת
לירן אביטן:
 אבל ממה שאנחנו יודעים כרגע, נושא האגירה הוא כרגע בחיתוליו, לא רק בישראל אלא גם בעולם
לירן אביטן:
 אנחנו רואים את גרמניה, בעקבות המלחמה באוקראינה שורפת דלקים בצורה נהדרת
לירן אביטן:
 ראינו גם לגבי הניתוקים בסופ״ש האחרון, שמי שהיה לו PV זו הייתה קצת בעיה, בגלל האובך